text: Nu kan du vinde 100.000 kroner
  26 august 2019 kl. 04.00
  Nu åbner TV SYD op for endnu en omgang Fantastiske Fællesskaber. Tilmeld dit Fantastiske Fællesskab og få muligheden for at vinde 100.000 kroner.
  Nu er det igen tid til at kåre Syd- og Sønderjyllands mest Fantastiske Fællesskab.
  Så er du en del af et fællesskab ud over det sædvanlige, så tilmeld jer her.
  Fantastiske Fællesskaber er et projekt, som hylder alt det, vi danskere har og gør sammen. Formålet er at inspirere til at skabe nye fællesskaber og udvikle dem, vi allerede har.
  Og i år er der et yderligere fokus – nemlig at hylde de fællesskaber, som tager et samfundsansvar og gør en forskel for lokalområdet.
  Ole Blædel, Jels Vikingespil: "Det skabte et enormt boost hos os at være med i Fantastiske Fællesskaber."
  Det er et koncept, som er skabt i samarbejde mellem TV 2 Regionerne, Lokale og Anlægsfonden, Tuborgfondet og Made By Us.
  
  Vikingerne løb med sejren i '18
  Sidste år var det vikingerne fra Jels Vikingespil, som løb med sejren og prisen på 50.000 kroner. Pengene blev omsat til nye shelters og borde- og bænkesæt, som blev færdige i juni i år.
  - Det skabte et enormt boost hos os at være med i Fantastiske Fællesskaber 2018. Det har virkelig været med til at styrke fællesskabet, siger Ole Blædel, der er PR koordinator for Jels Vikingespil.
  I år er præmien doblet op, og vinderen har derfor chancen for at løbe med 100.000 kroner til et konkret, udviklende formål.
  
  Kriterier for deltagelse
  For at deltage i konkurrencen skal jeres fællesskab:
  Være baseret på frivillighed
  Være inkluderende og række ud til nye medlemmer
  Forankret i Syd- og Sønderjylland
  Have et erklæret formål
  Er det dig, jer eller nogle, du kender? Så tøv ikke. Klik her for at tilmelde jer. Tilmeldingen løber frem til den 18. september 2019.
  Sidste års nominerede:
  Esbjerg Rugby KlubHjerting KanelaugHorsens FrejaJels VikingespilKGGOKolding MadhjælpRolle Rock, GårdeSolstrålen, FredericiaSound of Joy, HaderslevTrail Experience, Vejle
  
  